**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-84 Nr. 2**

2024-05-17

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „HISK“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-01-31 Šalys sudarė pirkimo sutartį Nr. S-84 (toliau – **Sutartis**), projekte „Magistralinio kelio A14 Vilnius–Utena ruožo nuo 64,332 iki 79,510 km kapitalinis remontas.“;
2. Sutarties pagrindu Rangovas AB „HISK“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Sutarties vykdymo metu atsirado projekto vykdymo priežiūros patikslintos aplinkybės, dėl kurių atsirado poreikis atlikti papildomus darbus (detalizuoti **Priede Nr. 1**), kurių kaina sudaro **29 359,74** **Eur**;
4. Sutarties vykdymo metu kilo projekto vykdymo priežiūros patikslintos aplinkybės, dėl kurių atsirado poreikis neatliekamiems (atsisakomiems) darbams (detalizuoti **Priede Nr. 1**), kurių vertė sudaro **-25 929,34 Eur**;
5. Vadovaudamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties 149 punktu bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 35 525,29 Eur (trisdešimt penki tūkstančiai penki šimtai dvidešimt penki eurai 29 ct.).
   2. papildomų darbų kaina be PVM yra 29 359,74 Eur (dvidešimt devyni tūkstančiai trys šimtai penkiasdešimt devyni eurai 74 ct.).
   3. 21 proc. PVM yra 6 165,55 Eur (šeši tūkstančiai vienas šimtas šešiasdešimt penki eurai 55 ct.).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 31 374,50 Eur (trisdešimt vienas tūkstantis trys šimtai septyniasdešimt keturi eurai 50 ct.).
   2. neatliekamų darbų kaina be PVM yra 25 929,34 Eur (dvidešimt penki tūkstančiai devyni šimtai dvidešimt devyni eurai 34 ct.).
   3. 21 proc. PVM yra 5 445,16 Eur (penki tūkstančiai keturi šimtai keturiasdešimt penki eurai 16 ct.).
3. Šalys susitaria dėl bendros darbų vertės (kainos):
   1. viso papildomų darbų vertė (kaina) su PVM yra 4 150,78 Eur (keturi tūkstančiai vienas šimtas penkiasdešimt eurų 78 ct.).
   2. papildomų darbų vertė (kaina) be PVM yra 3 430,40 Eur (trys tūkstančiai keturi šimtai trisdešimt eurų 40 ct.).
   3. 21 proc. PVM yra 720,38 Eur (septyni šimtai dvidešimt eurų 38 ct.).
4. Šalys susitaria pakeisti Sutarties 12 punkte numatytą Sutarties kainą ir išdėstyti punktą nauja redakcija:

*„12. Pradinė Sutarties vertė (taip, kaip apibrėžta Kainodaros taisyklių nustatymo metodikos, patvirtintos Viešųjų pirkimų tarnybos prie Lietuvos Respublikos Vyriausybės direktoriaus 2017 m. birželio 28 d. įsakymu Nr. 1S-95 „Dėl Kainodaros taisyklių nustatymo metodikos patvirtinimo“1 , 2.11. papunktyje) yra lygi laimėjusio tiekėjo pasiūlymo kainai be PVM, apskaičiuotai sudauginus darbų kiekius iš laimėjusio tiekėjo pasiūlytų įkainių, t. y.: 26 139 896,88 Eur (dvidešimt šeši milijonai šimtas trisdešimt devyni tūkstančiai aštuoni šimtai devyniasdešimt šeši eurai ir 88 ct.) be PVM, 21 proc. PVM yra 5 489 378,34 Eur (penki milijonai keturi šimtai aštuoniasdešimt devyni tūkstančiai trys šimtai septyniasdešimt aštuoni eurai ir 34 ct.), 31 629 275,22 Eur (trisdešimt vienas milijonas šeši šimtai dvidešimt devyni tūkstančiai du šimtai septyniasdešimt penki eurai ir 22 ct.) su PVM.“*

1. Šalys susitaria, kad dėl papildomų darbų nėra suteikiamas papildomas darbų atlikimo terminas.
2. Rangovas įsipareigoja pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
3. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
4. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
5. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
6. Susitarimas yra neatskiriama ir sudėtinė Sutarties dalis.
7. Susitarimo priedai:

10.1. Priedas Nr. 1 - Darbų pakeitimo aktas Nr. 1

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „HISK“**  S. Kerbedžio g. 7, LT-35104 Panevėžys  Įmonės kodas 147710353  PVM kodas LT477103515  El. p. info@hisk.lt  A.s. Nr. LT02 4010 0412 0009 0263  Luminor Bank AS  Dokumentą pasirašantis įgaliotas bendrovės darbuotojas |